Държавен вестник, бр. 26, 2012 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  26 
и осигурителна информация по чл. 72, ал. 1 
от Данъчно-осигурителния процесуален ко­
декс за организатори на дейности по този 
закон, за техните собственици, съдружници 
или акционери с квалифицирано участие, за 
лица, предоставили парични средства или 
активи за извършване на инвестициите и/или 
за организиране на игрите и дейностите по 
този закон, както и за други лица, за които 
има данни, че нарушават разпоредбите на 
този закон.
(3) Редът и начините за взаимодействие 
на Комисията с други държавни органи се 
определят със съвместни инструкции.
Компетентност на Комисията
Чл. 22. (1) Държавната комисия по хазарта:
1. издава, отказва да издаде, предсрочно 
прекратява и отнема лицензи за организиране 
на хазартни игри на и от лицата, които имат 
право да ги организират в отделни обекти;
2. издава, отказва да издаде, предсрочно 
прекратява и отнема лицензи на произво­
дители и разпространители, осигуряващи 
сервизна поддръжка, както и на вносители 
и разпространители, осигуряващи сервизна 
поддръжка на игрално оборудване; 
3. издава и отказва да даде разрешения за 
извършване на промени в издадени лицензи 
по т. 1 и 2; 
4. приема общи задължителни игрални 
условия и правила за видовете хазартни игри, 
за които издава лицензи; 
5. приема общи задължителни изисквания 
за игралните зали, игралните казина, централ­
ния пункт и пунктовете за приемане на залози 
по отношение на вида на помещенията или 
сградата, минималната площ, разпределението 
на помещенията и необходимото техническо 
оборудване за контрол;
6. приема общи задължителни правила 
за организацията на работата и финансовия 
контрол при организиране на хазартни игри 
и задължителни образци за счетоводна от­
четност за видовете хазартни игри;
7. приема общи задължителни технически 
изисквания за системите за контрол върху ха­
зартните игри и игралното оборудване, както и 
общи технически и функционални изисквания 
към игралния софтуер и комуникационното 
оборудване за хазартните игри от разстояние;
8. утвърждава списък с лаборатории в 
Република България и в другите държа­
ви – членки на Европейския съюз, в другите 
държави – страни по Споразумението за Ев­
ропейското икономическо пространство, или 
в Конфедерация Швейцария, които могат да 
извършват изпитвания на игрално оборуд­
ване и игрален софтуер на комуникационно 
оборудване; утвърждава изпитани от такива 
лаборатории типове и модификации на игрално 
оборудване, които могат да се произвеждат 
и внасят, за да се експлоатират в страната; 
9. утвърждава задължителните образци 
на билети, фишове, талони и други удосто­
верителни знаци за участие в хазартни игри 
съгласно Наредбата за условията и реда за 
отпечатване и контрол върху ценни книжа 
(обн., ДВ, бр. 101 от 1994 г.; изм., бр. 38 от 
1995 г., бр. 73 от 1998 г., бр. 8 от 2001 г., бр. 54 
от 2008 г. и бр. 22 от 2011 г.);
10. утвърждава правила за съхранение на 
информацията за едновременните игрални 
сесии, направените залози и формирането 
на печалбите и одобрява системи за авто­
матизирано подаване на информацията към 
сървър на Националната агенция за приходите 
за следните хазартни игри: лотарии, тото, 
лото, залагания върху резултати от спортни 
състезания и надбягвания с коне и кучета, 
залагания върху случайни събития, залагания, 
свързани с познаване на факти, както и за 
организираните игри от разстояние; системите 
за игрите от разстояние трябва да осигуряват 
онлайн регистрация на всяка транзакция в 
системата на Националната агенция за прихо­
дите по ред и начин, определени в наредбата 
по чл. 6, ал. 1, т. 4;
11. утвърждава представените от организа­
торите на хазартни игри правила по т. 4 – 7;
12. издава инструкции по прилагането на 
закона;
13. дава становища по искане на други 
органи; 
14. взема решения за определяне на ин­
тернет страници, чрез които се организират 
хазартни игри от лица, които не са получили 
лиценз по този закон, както и за преустано­
вяване на нарушенията; на страницата си 
в интернет Комисията създава, обновява и 
поддържа списък на тези интернет страници;
15. осъществява и други правомощия, из­
рично предвидени със закон.
(2) Общите задължителни условия, правила 
и изисквания по ал. 1, т. 4 – 7 установяват 
минимално задължително съдържание и 
минималните изисквания, на които трябва 
да отговарят представяните за утвърждаване 
правила на организаторите по ал. 1, т. 11. 
(3) Преди приемането от Комисията на 
общите задължителни условия, правила и 
изисквания по ал. 1, т. 4 – 7 проектът на съ­
ответния нормативен административен акт 
и мотивите за изготвянето му се публикуват 
на страницата на Комисията в интернет. На 
заинтересованите лица се предоставя най-
малко 14-дневен срок за представяне на пис­
мени становища и предложения по проекта. 
Комисията разглежда становищата и приема 
всеки административен акт, след като обсъди 
проекта заедно с представените становища 
и предложения. Приетите административни 
актове по ал. 1, т. 4 – 7 се обнародват в „Дър­
жавен вестник“ и се публикуват на страницата 
на Комисията в интернет.